Рәсәй биатлон етәкселеге әле үк киләсәкте уйлап, тренерҙар штабына сит ил белгестәрен йәлеп итеү буйынса эш башланы. Улар яңыраҡ элекке Норвегия биатлонсыһы Ларс Бергер менән һөйләшкән, әммә тегенеһе баш тартҡан. Шулай уҡ дан­лыҡлы Бьорндаленға ла мөрәжәғәт итмәкселәр. Рәсәй ҡатын-ҡыҙҙар тренерҙар штабына элекке билдәле спортсы Альбина Әхәтова атыу буйынса тренер итеп алынды. Олимпия уйындары чемпионы заманында сәпкә атыуҙа иң мәргәне булып һаналды.